S-117/2010

Mál þetta, sem þingfest var og dómtekið 1. desember sl., er höfðað af lögreglustjóranum á Blönduósi með ákæru 11. nóvember 2010 á hendur E-kk-þgf S-kk-þgf V-kk-þgf, fæddum 10. desember 1983, til heimilis að Brekkubyggð 23, Blönduósi og X

Á hendur E-kk-þgf S-kk-þgf:

,,fyrir brot á lögum um nytjastofna sjávar með því að hafa laugardaginn 29. maí 2010, sem háseti á fiskiskipinu Stefáni HU-38, sk.nr. 616, selt J-kk-þgf Þ-kk-þgf, kt. 020545-3219, a.m.k. 150 kg. af skarkola fyrir 20.000 kr., án þess að búið væri að vega aflann á löggilta hafnarvog, en með þessu var umræddum afla sem landað var þennan dag, skotið undan vigtun á hafnarvog.

Telst þetta varða við 1. mgr. 6. gr. laga nr. 57/1996, um umgengni um nytjastofna sjávar, sbr. 1. mgr. 6. gr. reglugerðar nr. 224/2006, um vigtun og skráningu sjávarafla.

Á hendur X fyrir brot [...]

Þess er krafist að ákærðu verði dæmdir til refsingar samkvæmt 1. mgr. 23. gr. laga nr. 57/1996, um umgengni um nytjastofan sjávar, sbr. 1. mgr. 63. gr. reglugerðar nr. 224/2006, um vigtun og skráningu sjávarafla.

Þá er þess krafist að ákærðu verði dæmdir til greiðslu alls sakarkostnaðar.“

B

Ákærði X sótti þing og neitaði sök þegar málið var þingfest 1. þessa mánaðar. Ö-kk-nf S-kk-nf sótti hins vegar ekki þing og boðaði ekki forföll. Dómari ákvað þá að kljúfa þátt ákærða [...] frá þætti ákærða A-kk-ef S-kk-ef. Hér er því eingöngu til umfjöllunar brot ákærða A-kk-ef S-kk-ef. Þar sem ákærði Ö-kk-nf S-kk-nf sótti ekki þing og boðaði ekki forföll þegar málið var þingfest er farið með þátt hans í samræmi við ákvæði 1. mgr. 161. gr. laga nr. 88/2008 um meðferð sakamála enda er þess getið í fyrirkalli sem birt var fyrir ákærða sjálfum á lögmætan hátt 19. nóvember sl. að svo mætti fara með málið.

Þar sem ákærði hefur ekki látið málið til sín taka verður með vísan til þess sem að framan er rakið að líta svo á að hann viðurkenni háttsemi þá sem honum er í ákæru gefin að sök.

Í máli þessu er ákærða gefið að sök brot gegn lögum um umgengni um nytjastofna sjávar nr. 57/1996 og reglugerð nr. 224/1996 um vigtun og skráningu sjávarafla eins og nánar er lýst í ákæru. Í 1. mgr. 6. gr. áðurnefndra laga um vigtun og skráningu sjávarafla er m.a. mælt fyrir um að allur afli skuli veginn á hafnarvog í löndunarhöfn þegar við löndun aflans án þess að tilgreint sé hver beri ábyrgð á því að afli sé veginn. Þá segir í 1. mgr. 9. gr. laganna að skipstjóra fiskiskips sé skylt að halda afla um borð í skipi sínu aðgreindum eftir tegundum. Þá er þar lögð sú skylda á skipstjóra fiskiskips að láta vigta hverja tegund sérstaklega. Í 2. gr. reglugerðar um vigtun og skráningu sjávarafla nr. 224/2006 segir að skipstjóri fiskiskips beri ábyrgð á að afli skipsins sé veginn samkvæmt ákvæðum reglugerðarinnar. Ákvæði eru í 10. gr. nefndra laga nr. 57/1996 um að ökumanni sem flytur óveginn afla skuli aka rakleiðis frá skipshlið að hafnarvog. Í 12. gr. laganna segir að kaupandi afla skuli ganga úr skugga um að afli sem hann tekur við hafi verið veginn samkvæmt gildandi reglum um vigtun sjávarafla. Þá eru í 24. gr. laganna ákvæði er heimila að lögaðila sé gert að greiða sekt fyrir brot gegn lögunum.

Af gögnum málsins verður ekki annað ráðið en ákærði hafi tekið það upp hjá sjálfum sér, án samráðs við skipstjóra, útgerðaraðila eða aðra, að selja nafngreindum manni a.m.k. 150 kg af skarkola. Sló hann þannig eign sinni á fiskinn og fénýtti sér án nokkurrar heimildar frá skipstjóra eða útgerðarmanni. Að framan eru í aðalatriðum rakin þau ákvæði laga um umgengni nytjastofna sjávar sem mæla fyrir um hverjir hafi skyldum að gegna þegar kemur að vigtun sjávarafla. Með vísan til þess verður ekki ráðið að það hafi verið í verkahring ákærða eða á hans ábyrgð að sjá til þess að afli Stefáns HU-38 sem komið var með að landi 29. maí 2010 yrði veginn við löndun. Sú háttsemi hans að selja fiskinn án nokkurrar heimildar varðar ekki við þau lagaákvæði sem vísað er til í ákæru. Honum er ekki gefið að sök að hafa með ólögmætum hætti slegið eign sinni á fiskinn og verður því ekki hjá því komist með vísan til 180. gr. laga um meðferð sakamála að sýkna hann af kröfum ákæruvaldsins.

Sakarkostnaður hefur ekki fallið til við meðferð málsins.

Af hálfu ákæruvaldsins sótti málið B-kk-nf H-kk-nf fulltrúi lögreglustjórans á Blönduósi.

H-kk-nf H-kk-nf dómstjóri kveður upp dóm þennan.

Dómsorð:

Ákærði, Ö-kk-nf S-kk-nf V-kk-nf, er sýkn af kröfum ákæruvaldsins í máli þessu.

H-kk-nf H-kk-nf.